open-index/open-wikipedia-markdown huggingface dataset:
Netumbo Nandi-Ndaitwah

**Netumbo Nandi-Ndaitwah** (gebore 29 Oktober 1952) is 'n Namibiese politikus wat sedert 21 Maart 2025 as die vyfde president van Namibië dien. Sy was van Februarie 2024 af tot 21 Maart 2025 adjunkpresident van dié land. Van Maart 2015 tot Februarie 2024 was sy adjunkpremier van Namibië. Sy dien ook sedert 2012 as die minister van internasionale betrekkinge en samewerking. Sy was al minister vir verskeie portefeuljes: Vrouesake en Kinderwelsyn, Inligting en Tegnologie, en Omgewingsake en Toerisme. In 2017 is sy tot adjunkpresident van SWAPO verkies en het gevolglik die eerste vrou geword om dié amp te beklee. Sy is die party se presidentskandidaat vir die 2024-verkiesing.

## Biografie 
Nandi-Ndaitwah is op 29 Oktober 1952 tot Justina Nekoto Shaduka-Nandi en Petrus Nandi in Onamutai in noordelike Namibië gebore. Sy het by St. Mary's Mission in Odibo skoolgegaan.

Sy het in 1974 in ballingskap gegaan en by SWAPO-lede in Zambië aangesluit. Sy het vanaf 1974 tot 1975 by die SWAPO-hoofkwartier in Lusaka, Zambië gewerk en vanaf 1975 tot 1976 'n kursus by die Lenin Hoër Komsomol Skool in die Sowjetunie bygewoon. Sy het 'n diploma in die werk en praktyk van die kommunistiese jeugbeweging ontvang. In 1987 het sy 'n nagraadse diploma in publieke administrasie en bestuur aan die Glasgow College of Technology in die Verenigde Koninkryk verwerf en in 1988 het sy 'n verdere nagraadse diploma, in internasionale betrekking, van Keele-universiteit, ook in die Verenigde Koninkryk, ontvang. In 1989 het Nandi-Ndaitwah 'n meestersgraad in diplomatieke studies van Keele-universiteit verwerf.

## Politieke loopbaan 
Nandi-Ndaitwah was vanaf 1976 tot 1978 die SWAPO-adjunkverteenwoordiger in Zambië en daarna tussen 1978 en 1980 die hoofverteenwoordiger in Zambië. Vanaf 1980 tot 1986 was sy die SWAPO-hoofverteenwoordiger in Dar es Salaam in Oos-Afrika.

Vanaf 2005 tot 2010 was sy die Minister van Inligting en Uitsaaiwese. Sy het daarna as Minister van Omgewing en Toerisme gedien tot 'n groot kabinetskommeling in Desember 2012, waarin sy as Minister van Buitelandse Sake aangestel is. Onder president Hage Geingob is Nandi-Ndaitwah in Maart 2015 as adjunkpremier van Namibië aangestel, en sy is steeds die Minister van Internasionale Betrekkinge en Samewerking.

Nandi-Ndaitwah is 'n lid van SWAPO se sentrale komitee en die politburo. Sy is ook die party se sekretaris vir inligting en mobilisering en is as sodanig een van SWAPO se hoofwoordvoerders.

## Verwysings 
## Eksterne skakels
Raikoke

**Raikoke** (Russies: Остров Райкоке; Japannees: 雷公計島, *Raikoke-tō*) is 'n klein onbewoonde vulkaaneiland in die sentrale gedeelte van die Koerile-argipel tussen Rusland en Japan, sowat 20 km noord van die eiland Matoea geleë. Administratief behoort Raikoke aan die Russiese Sachalin-oblast. 
duimnael|links|Die vulkaaneiland Raikoke, soos gesien vanuit die Golovnin-seestraat
duimnael|links|Raikoke se uitbarsting in 2019 het 'n groot wolk vulkaanas in die atmosfeer uitgestoot
Raikoke was ná sy laaste uitbarsting in 1924 byna 'n eeu lank 'n sluimerende vulkaan totdat dit op 22 Junie 2019 skielik uitgebars het. Die uitbarsting was so magtig dat dit volgens die Amerikaanse ruimte-administrasie Nasa nog deur astronaute in die Internasionale Ruimtestasie teen 'n hoogte van 408 km waargeneem kon word. Vulkaniese gasse en as, wat uit die 700 meter breë krater in die atmosfeer uitgestoot is, het aan sonsop- en -ondergange elders op Aarde 'n purperroi kleur gegee.

Wetenskaplikes neem aan dat die eiland se flora deur die uitbarsting vernietig is. Of Raikoke se groot kolonies van ysstormvoëls en Steller-seeleeus die uitbarsting oorleef het, is onbekend.

## Verwysings 
## Eksterne skakels
Mercedes-Benz M271 enjin

Die **Mercedes-Benz M271-enjin** is 'n inlynviersilinder-suierenjin in die Mercedes-Benz-enjinfamilie wat in die 2000-dekade gebruik is. 

Al die M271-enjins word in Untertürkheim, Duitsland gebou. Die familie bestaan uit 'n enjinblok van gegote aluminium en DOHC-silinderkoppe van aluminium met 4 kleppe per silinder en veranderlike kleptydreëling en 'n ontstekingstelsel met 'n hoogspanningsklos bo-op elke vonkprop. 

## KE18ML (271.9XX) 
Die **KE18ML-enjin** is 'n 1.8 L (1796 cc) weergawe. Boor en slag is 82 mm x 85 mm. Uitset wissel van 90 kW (120 pk) teen 5200 opm tot 143 kW (191 pk) teen 5800 opm. 

Dit maak gebruik van sekwensiële brandstofinspuiting, is aangejaagd en tussenverkoel, en beskik oor 'n fraktuurgesplete gegote staal stootstange. 'n Weergawe wat op aardgas loop, is in 2002 op die Duitse mark bekendgestel. 

Aanwendings: 

* 2002 Mercedes-Benz CLK-klas (W209) CLK 200 KOMPRESSOR 
* 2002 Mercedes-Benz C-klas (W203) C 180 KOMPRESSOR, C 200 KOMPRESSOR, C 230 KOMPRESSOR 
* 2002 Mercedes-Benz C-klas Sportcoupé CLC 180 KOMPRESSOR, CLC 200 KOMPRESSOR, CLC 230 KOMPRESSOR 
* 2002 Mercedes-Benz E-klas (W211) E 200 KOMPRESSOR 
* 2004 Mercedes-Benz E-klas (W211) E 200 NGT (dubbelbrandstof - petrol + aardgas) 
* 2004 Mercedes-Benz SLK-klas (R171) SLK 200 KOMPRESSOR 
* 2007 Mercedes-Benz C-klas (W204) C 180 KOMPRESSOR, C 200 KOMPRESSOR 
* 2008 Mercedes-Benz CLC-klas CLC 180 KOMPRESSOR, CLC 200 KOMPRESSOR 

## DE18ML (271.9XX) 
Hierdie enjin het dieselfde afmetings as die E18ML en byna dieselfde eienskappe, maar het  direkte inspuiting gebruik. Dit word sedert 2003 in slegs een weergawe vervaardig, met 'n uitset van 125&nbsp;kW teen 5300 opm. Die produksie is in 2005 gestaak. 

Toepassings: 

* 2003 Mercedes-Benz C-klas Sportcoupé C 200 CGI 
* 2003 Mercedes-Benz C-klas (W203) C 200 CGI 
* 2003 Mercedes-Benz CLK-klas (W209) CLK 200 CGI

## Galery 

M271 turbo.JPG|Drukaanjaer aan 'n M271 gemonteer
Mercedes-Benz KE18ML.JPG|M271 KE18 ML
M271 EVO.JPG|M271 DE18 AL
Mercedes Benz CLK 200 Kompressor - Flickr - The Car Spy (14).jpg|Mercedes Benz CLK 200 Kompressor se blinkskoon enjinruim
Gingham

duimnael| Groen-en-wit geruite gingham-materiaal
duimnael|Verskillende kleure gingham-materiale
**Gingham** is 'n medium-gewig, gebalanseerde effebinding tekstielstof, wat van gekleurde katoen- of katoenmengeldrade gemaak word.  Dit word van fyn- of mediumgewig, gekaarde drade geweef. 

## Geskiedenis 
Die naam is moontlik van Malay genggang, wat 'apart', of 'afsonderlik' beteken, afkomstig.   Alternatiewelik word daar ook bespiegel dat die tekstielstof, wat nou as *gingham* bekend staan, in Guingamp, 'n stad in Bretagne, Frankryk, gemaak is, en dat die tekstielstof na die stad vernoem is.  Sommige bronne is van mening dat die naam 'n Nederlandse oorsprong het.   Toe gingham oorspronklik in die 17de eeu na Europa ingevoer is, was dit 'n gestreepte stof, maar dit word nou deur geruite patrone gekenmerk. Vanaf die middel van die 18de eeu, toe dit in fabrieke in Manchester, Engeland, vervaardig is, is daar begin om dit as ruitstof (gewoonlik blou en wit) te weef.  Geruite gingham het met verloop van tyd meer algemeen geword, hoewel gestreepte gingham nog in die laat Victoriaanse periode beskikbaar was.  In die Franse taal staan 'n soortgelyke tekstielstof bekend as *vichy*, na aanleiding van die stad Vichy in Frankryk. 

## Gebruik 
Gingham word, net soos moeselien, dikwels as 'n toetsstof vir mode-ontwerp gebruik, of vir die maak van 'n goedkoop toetskledingstuk, voordat dit finaal in duurder materiaal gemaak word.    

In die Verenigde Koninkryk word gingham-materiaal dikwels vir jonger meisies se skooldrag gebruik. 

## In die populêre kultuur 
* Die Eugene Field-gedig The Duel handel oor 'n tweegeveg tussen 'n "gingham-hond" en 'n "kaliko-kat". 
* Brigitte Bardot het 'n trourok van pienk gingham-materiaal gedra. Dit het 'n modeneiging tot gevolg gehad wat tot 'n tekort aan hierdie materiaal in Frankryk gelei het. 
* Gedurende die 2012-’13-seisoen het Manchester United FC 'n trui met gingham-patrone gedra.  
* Die Japannese meisiegroep AKB48 het gingham as 'n algemene tema vir hul 2012-single "Gingham Check" gebruik. 
* In die boek en film, die Wizard of Oz, het Dorothy Gale 'n blou gingham-rok gedra. 
* Mary Ann Summers het dikwels 'n gingham-rok op ''Gilligan's Island* gedra. 
* Bill Hicks het met betrekking tot Jack Palance van die 1953 film *Shane,'' in sy bekende komedie-vertonings, na gingham verwys.  
* In Marty Robbins se Grammy-bekroonde lied "My Woman, My Woman, My Wife" (1970) verwys hy na sy vrou "in 'n rok van gingham".   
* In die Captain Beefheart-lied "My Human Gets Me Blues" van die album *Trout Mask Replica* (1969), sing hy dat sy geliefde in 'n gingham-rok gedans het.

## Sien ook 
* Britse landsklere 
* Madras-lap 
* Spoorwegstreep 
* Gamucha 
* Keffiyeh 

## Bronne 
* Kadolph, Sara J., red.: *Textiles*, 10de uitgawe, Pearson/Prentice-Hall, 2007, 
* Material for Boys' Clothing: Gingham Vichy

## Verwysings 
## Eksterne skakels
Sandwichbaai

**Sandwichbaai** en sy vlak lagune in Namibië is deur Ramsar tot 'n beskermde vleiland verklaar.

duimnael|senter|400px|Die lagoon suid van Sandwichbaai

## Ligging 
Sanwichbaai is deel van die Namib-Naukluft Nasionale Park in die Erongo-streek van Namibië. Dit lê by 23° 23′ suid en 14° 29′ oos. Die baai is dus suid van Walvisbaai en net noord van die Steenbokskeerkring.

## Ekonomie 
Die baai en strandmeer is teenswoordig eintlik slegs van toeristiese belang. Weens die hoë en aanhoudend verskuiwende sandduine kan die gebied slegs met viertrekvoertuie bereik word. Toeriste kom hierheen vir die flora en fauna. Boonop is die kus 'n hengelaarsparadys. Na bewering is die baai 'n oorblyfsel van 'n vroeëre mond van die Kuisebrivier. Onder die sand word brak en soms selfs varswater aangetref. Riete groei om die meer. Voëlkykers kom hierheen om watervoëls (soos flaminke, pelikane, sterretjies en kormorante) in hul natuurlike habitat te sien. Jarelank is hier guano versamel en robbe gejag.

## Geskiedenis 
Alhoewel die baai en omgewing vandag byna vergete is, het dit 'n lang geskiedenis. Waarskynlik het slaweskepe, seerowers, walvisjagters en later wapensmokkelaars die baai as ankerplek gebruik. In Mei 1670 het matrose van die VOC-skip Grundel hier met lede van die Khoikhoi gebots. Nogtans was in Maart 1677 die VOC-skip Bode ook in die baai. 'n Franse landmeter was in 1733 hier bedrywig en in 1796 is die kusgebied deur Engeland geannekseer. Teen die middel van die 19de eeu was hier so baie haaie in die lagune dat hulle gevang is en olie uit hul lewers na Europa uitgevoer. In 1880 het die HMS *Sylvia* nog daar gevaar in 'n diepte van 8&nbsp;m water, maar enkele jare later is die baai en lagune deur die Royal Navy opgemeet en is bevind dat die ankerplek weens versanding swakker was as die by Walvisbaai. Dus het geen verdere ontwikkeling plaasgevind nie. Kort daarna kon 'n Portugese skip nie meer uit die baai na die oop see terugkeer nie weens die verskuiwende sandbanke. In 1884 was die baai deel van Duits-Suidwes-Afrika en is dit vir 'n kort tyd as hawe vir die nuwe kolonie gebruik. Daardie jare was daar selfs 'n visverwerkingsaanleg en 'n vleisinmaakfabriek. Verskuiwende sandduine het die fabrieksgeboue verswelg. So baie skepe het langs hierdie kus vergaan dat daar daar altyd genoeg brandhout langs die strand opgetel kon word. Teen die 1930’s is die twee eilande in die lagune kunsmatig vergroot om meer guano te lewer.

## Naam 
Die naam Sandwichbaai en Sandwichhawe is die verengelsing van die oorspronklike Nederlandse naam Sandvisbaai. By die Portugese het dit bekendgestaan as Porto d’Ilhéu, die hawe van die eilandbewoners.

## Bibliografie 
* Green, Lawrence G.: At daybreak for the isles. Kaapstad: Howard B. Timmins, 1950.
* Green, Lawrence G.: Lord of the last frontier. Kaapstad: Howard B. Timmins, 1952.
* Green, Lawrence G.: On wings of fire. Kaapstad: Howard Timmins, 1982. 
* Green, Lawrence G.: So few are free. Kaapstad: Howard Timmins, 1983. 
* rsis.ramsar.org
* Standard Encyclopaedia of Southern Africa, deel 9. Kaapstad: Nasou, 1973.
Verdrag van Portsmouth

duimnael|Tekening van die verdrag.
duimnael|Die Russies-Japannese vredesooreenkomsFoto geneem in die argief van die Japannese Departement van Buitelandse Sake
Met die **Verdrag van Portsmouth**, wat op 5 September 1905 op die Amerikaanse Vlootwerf Portsmouth in Kittery in die deelstaat Maine onderteken is, is die Russies-Japannese Oorlog van 1904−1905 formeel beëindig. Onderhandelinge tussen die Russiese Tsareryk en die Keiserryk Japan het tussen 6 en 30 Augustus plaasgevind waarby die Amerikaanse president Theodore Roosevelt as bemiddelaar opgetree het. Vir sy suksesvolle bemiddeling is die Nobelprys vir Vrede van 1906 aan Roosevelt toegeken. Hy was die eerste Amerikaanse president wat die prys ontvang het.

Die oorlog was die eerste militêre konflik waarin 'n Europese moondheid 'n verpletterende neerlaag teen 'n vreemde land gely het. Nogtans was ook Japan ná die oorlog uitgeput genoeg om die vredesvoorwaardes te aanvaar. Rusland het Mantsjoerye ontruim, terwyl die skiereiland Liaotoeng met die seehawe Port Arthur en die suidelike helfte van Sachalin onder Japannese bewind gekom het. Japan was in die volgende dekades op politieke gebied geïsoleer. Die oorwinning oor Rusland het 'n sekere rol gespeel in die besluit om die Amerikaanse vlootbasis Pearl Harbor in 1941 aan te val. Japannese militariste en militêre strateë het blykbaar die verwagting gekoester dat die Verenigde State net soos Rusland maklik oorrompel en verslaan sou kon word.

## Eksterne skakels 
;Teks van die ooreenkoms
----
*  *Brigham Young University (BYU), Provo, Utah - World War I Document Archive*
Love & Legehness

***Love & Legehness*** is die tweede ateljeealbum van die musiekgroep Van Pletzen. Die album is op 3 April vrygestel. Dit bevat samewerking met Early B, Jack Parow, Janie Bay en die beroemde Nederlandse kletsrymer Tim Beumers.

## Snitlys 
## Verwysings
Mercedes-Benz C-klas (W203)

Die **Mercedes-Benz C-klas (W203)** is 'n motorvoertuig wat van Julie 2000 tot Desember 2006 deur die Duitse vervaardiger Mercedes-Benz vervaardig is. Dit was die tweede uitgawe in die Mercedes-Benz C-klas-reeks. 

## Ontwerp en ontwikkeling 
Die ontwerp van die W203 C-klas het teen middel-1994 begin, met die finale ontwerp wat in Desember 1995 deur die uitvoerende raad goedgekeur is. Ontwerppatente is op 20 April 1998 en 4 Maart 1999 ingedien.  Toetsing het in 1997 begin, met ontwikkeling wat in 2000 afgehandel is. Die tweede generasie C-klas is op 21 Maart 2000 onthul en is sedert September 2000 te koop aangebied. Die sedan skop af met 'n reeks inlyn-4 en V6-petrolenjins en inlynvier- en vyfsilinderdiesels. Die meeste enjins is vanaf die W202 oorgedra, maar die C 320 was eksklusief met 'n 160 kW-kragbron. Die diesels bevat nou direkte inspuiting en turbo-aanjaers met veranderende geometrie. Sesgang-handratkaste was nou standaard vir die hele reeks, behalwe die C 320. 

Teen September 2006 is meer as twee miljoen voertuie in die C-klas (sedan, stasiewa en SportCoupé) verkoop, waarvan 1,4 miljoen sedans was. Meer as 30 persent van die totale verkope het in Duitsland plaasgevind, en meer as 20 persent in die Verenigde State.  Die laaste W203 C-klas sedan is op 14 Desember 2006 in die Sindelfingen-aanleg vervaardig, hoewel sedans in die Amerikaanse mark steeds teen Maart 2007 gebou is.  

## C-klas SportCoupé
Mercedes het die C-klas SportCoupé (kodenaam CL203) in Europa vrygestel in Oktober 2000 as 'n drie-deur luikrug-koepee met 'n fastback-profiel, gebaseer op die gewone W203 C-klas. Noord-Amerikaanse verkope het in 2001 vir die 2002-modeljaar begin.

## Galery 

Lêer:Mercedes_S203_Facelift_(2004-2007)_Sport_Edition_rear_MJ.JPG|Stasiewa (opgesmuk)
Lêer:C55_AMG_Front_(canada).jpg|"Facelift" Mercedes-Benz C 55 AMG (Noord-Amerika)
Lêer:Mercedes-Benz_C55_AMG_(11887296865)_(cropped).jpg|Mercedes-Benz C 55 AMG (Australië)
Lêer:Mercedes-Benz_C_230_Kompressor_Sportcoupé_(CL_203)_–_Frontansicht,_31._Mai_2011,_Wülfrath.jpg|2001-2004 Mercedes-Benz C 230 K Sportcoupé
Lêer:Mercedes-Benz_C_230_Kompressor_Sportcoupé_(CL_203)_–_Heckansicht,_31._Mai_2011,_Wülfrath.jpg|2001-2004 Mercedes-Benz C 230 K Sportcoupé
Lêer:2006_Mercedes-Benz_C220_CDi_SE_Automatic_2.1_Front.jpg|2006 Mercedes-Benz C 220 SportCoupé
Lêer:2006_Mercedes-Benz_C220_CDi_SE_Automatic_2.1_Rear.jpg|2006 Mercedes-Benz C 220 SportCoupé
Lêer:Mercedes-Benz_CLC_front_20081206.jpg|Mercedes-Benz CLC voor
Lêer:Mercedes-Benz_CLC_rear_20081206.jpg|Mercedes-Benz CLC agter

## Eksterne skakels 
## Verwysings
Boesel

duimnael|Queensland-regering imperiale boesel.
'n **Boesel** is 'n naam vir 'n bak, beker of 'n vaas. 'n Boesel is ook 'n Britse en Amerikaanse volume-eenheid gebaseer op 'n vroeëre mate van droë kapasiteit. Die ou boesel was gelyk aan 2 kennings (verouderd), 4 pekke of 8 droë gelling en is meestal vir landbouprodukte soos koring gebruik. In die moderne gebruik, is die volume nominaal, waar boesel vir elke kommoditeit 'n ander massa gedefinieer het.

## Etimologie 
Die naam kom van die Ou Frans '** en **', wat "klein boks" beteken. Dit kan verder van die Ou Franse afkomstig wees ''''.

## Verwysings 
## Eksterne skakels 
*
Staat van inperking

[duimnael|'n Straat wat afgesper is tydens 'n grendeltoestand weens die COVID-19-uitbraak in [Bhopal, Indië gedurende April 2020]]
'n **Staat van inperking**, ook informeel 'n **grendeltoestand** genoem, is 'n noodtoestand wat verhoed dat mense of inligting 'n gebied verlaat. Die opdrag daarvoor kan gewoonlik net deur iemand in 'n gesagsposisie gegee word. 

## In Suid-Afrika 
Tydens die koronaviruspandemie in Suid-Afrika het die president, Cyril Ramaphosa, op 23 Maart 2020, 'n staat van inperking vir Suid-Afrika aangekondig. Dit het amptelik op 27 Maart 2020 om 00:00 begin. Op daardie stadium het nog niemand in die land weens die virus gesterf nie, maar later die dag is berig dat die eerste persoon op 27 Maart 2020 in die Wes-Kaap oorlede is.

Die nasionale staat van inperking in Suid-Afrika is later tot 30 April 2020 verleng. Op 23 April het president Ramaphosa aangekondig dat daar 'n geleidelike afskaling van die staat van inperking sou plaasvind, wat die nasionale waarskuwingsvlak van 1 Mei 2020 af tot vlak 4 sou verlaag, en later tot waarskuwingsvlak 3 op 1 Junie 2020. Die staat van inperking is op 18 Augustus 2020 tot waarskuwingsvlak 2 verlaag.

## Verwysings
Lloyd Loom

regs|duimnael| Lloyd Loom-weefstof
Die **Lloyd Loom**-weeftegniek is in 1917 deur die Amerikaner **Marshall B. Lloyd** gepatenteer. Hy het kraftpapier om 'n metaaldraad gedraai, die papierdrade op 'n weefgetou opgestel, en 'n aaneenlopende stuk materiaal, wat as die tradisionele Lloyd Loom-stof bekend geword het, geweef. Die stewige, dog buigsame Lloyd Loom-stof word geknip en oor buighoutraamwerke getrek en vasgekram, om 'n verskeidenheid meubels en huishoudelike voorwerpe te maak. Lloyd Loom-stoele het vinnig baie gewild in die Verenigde State geraak.

## Lusty Lloyd Loom 
In 1921 het Marshall B. Lloyd die Britse regte aan W (William) Lusty & Seuns verkoop, wat die Lloyd Loom-stof gebruik het om 'n reeks meubels met eenvoudiger ontwerpe, as die oorspronklike Amerikaanse meubelstukke, te skep. Tydens die 1930s het Lloyd Loom-meubels 'n hoogtepunt van gewildheid bereik, en is dit in hotelle, restaurante en teekamers, sowel as aan boord van 'n Zeppelin en passasierskepe gebruik, sodat dit 'n huishoudelike naam geword het. Die Lusty-familie het meer as 'n duisend ontwerpe ontwikkel, en meer as tien miljoen Lusty Lloyd Loom-meubelstukke is voor 1940 in Amerika en Groot-Brittanje gemaak. 

Teen 1933 was daar meer as 400 ontwerpe in die Lusty Lloyd Loom-katalogus. 'n Bomaanval in 1940, tydens die Tweede Wêreldoorlog, het die fabriek in Oos-Londen, waar die goedere vervaardig is, verwoes. Die besigheid is weer in 1951 op die been gebring, maar die na-oorlogse toestande het verkope nadelig beïnvloed.

Geoffrey Lusty, 'n kleinseun van William Lusty, wat die onderneming begin het, het die produksie in die laaste dekade van die twintigste eeu laat herleef deur produksie na die Verre Ooste te verskuif. Alhoewel die produksiestandaarde so goed soos die oorspronklike was, en al die artikels volgens die oorspronklike W Lusty & Sons-ontwerpe gemaak is, het die verkope nie in die Verenigde Koninkryk gevorder nie, en in 2008 het die onderneming adviseurs versoek om 'n nuwe eienaar te kry. In Julie 2008 het W Lusty & Sons die Lusty Furniture Company geword, gerugsteun deur private beleggers wat graag die nalatenskap van Marshall B Lloyd, die uitvinder van Lloyd Loom, wou bewaar. Die nuwe eienaars het die katalogus met die oorspronklike ontwerpe weer uitgegee, en die produksie van die meubels in Indonesië voortgesit. Hulle het dit ook moontlik gemaak om die oorspronklike ontwerpe in enige kleur te bestel, soos wat W Lusty & Seuns dit in 1922 aangebied het. 
links|duimnael| 'n Stel St. Tropez-stoele van Lloyd Loom-stof
Sommige vervaardigers en kleinhandelaars het sedertdien sintetiese vesels, wat op die oorspronklike Lloyd Loom-stof gebaseer was, ontwikkel. Die sintetiese weergawes word veral vir buitelewe-meubels gebruik. 

Die grootste gedeelte van die huidige wêreldwye Lloyd Loom-produksie vind in Indonesië, China en Vietnam plaas. Alhoewel Lloyd Loom op 'n klein skaal in die Verenigde Koninkryk vervaardig word, word die meeste Lloyd Loom-ondernemings en kleinhandelaars as invoerondernemings bedryf, met die oorgrote hoeveelheid Lloyd Loom-meubels wat in die Verre Ooste vervaardig word. 

## Verwysings 
## Eksterne skakels
Karla Pretorius

**Karla Pretorius** (née Mostert; 12 Maart 1990) is 'n Suid-Afrikaanse netbal speelster en speel tans vir die *Sunshine Coast Lightning* in Australië en die Suid-Afrikaanse SPAR Pretas Netbal. Sy speel in die Doelverdediger posisie asook Vleuelverdediger. 

## Verwysings
Novarupta

**Novarupta** ('n Latynse naam wat "nuut uitgebars" beteken) is 'n vulkaan op die Alaska-skiereiland, sowat 290 myl of 470 km suidwes van Anchorage in die Nasionale Katmai-park en bewaringsgebied (*Katmai National Park and Preserve*) geleë, wat in 1912 tydens 'n vulkaniese uitbarsting ontstaan het wat deur wetenskaplikes as die grootste in die 20ste eeu beskryf is. Die hoeveelheid magma, wat destyds vrygestel is, was met 13 kubieke kilometer dertig keer groter as dié gedurende die uitbarsting van Mount St. Helens in die deelstaat Washington in 1980.

## Verwysings 
## Eksterne skakels 
;Amptelike webtuistes
----
* *National Park Service (NPS) - Katmai National Park & Preserve, Alaska: Valley of Ten Thousand Smokes and the 1912 Novarupta-Katmai Eruption*
Oulu-treinstasie

[duimnael|250px|InterCity-treine na [Helsinki en Rovaniemi wag om te vertrek vanaf die stasie op 27 Maart 2020.]]
Die **Oulu-treinstasie** (Fins: *Oulun rautatieasema*, Sweeds: *Uleåborgs järnvägsstation*) is in die middestad van Oulu (Uleåborg), Finland geleë. Dit is die grootste en belangrikste treinstasie in noordelike Finland en bied daaglikse verbindings na die Finse hoofstad Helsinki en 'n aantal ander stede, insluitend Tampere, Turku, Kuopio en Rovaniemi. Alle passasiersdienste word deur die nasionale spoorwegmaatskappy VR bedryf. Die Oulu-busstasie met addisionele verbindings is net langs die stasie.

Die stasie wat in die stadsdeel van Vaara geleë is, dien as 'n aansluiting tussen die spoorlyne Seinäjoki–Oulu, Oulu–Tornio en Oulu–Kontiomäki.

Die stasiegebou van Oulu is deur die argitek Knut Nylander ontwerp en in 1886 gebou.

## Eksterne skakels
Malebo-poel

Die **Malebo-poel** (tot 1972 bekend as die **Stanley-poel**) is 'n groot meer met 'n hawe in die Kongorivier.

## Ligging 
Op die noordwestelike oewer van die meer lê Brazzaville en op die suidwestelike oewer Kinshasa. Die meer is nagenoeg 400&nbsp;km² groot, het 'n maksimum diepte van 16&nbsp;m, lê 274&nbsp;m bo seevlak en is 560&nbsp;km van die rivier se mond. In die meer lê die Ile M’Bamou (Mbamu, Mbamou) van 180&nbsp;km².

## Bevaarbaarheid 
Die Kongoriver is uit die binneland van Afrika vanaf hawens by Mbandaka, Kisangani en Bangui tot by die Malebo-poel bevaarbaar. Stroomversnellings bekend as die Livingstone-watervalle deur die Kristalberge (Monts de Cristal, 'n reeks laeheuwels wat strek van Ekwatoriaal-Guinee tot Angola en ewewydig aan die Atlantiese Oseaan) verhoed verdere skeepvaart na die see. By die Malebo-poel word goedere oorgelaai op die Matadi-Kinshasa-trein (gebou in 1890–1898) en verder vervoer na die rivierhawens Matadi, Boma en Banana.

## Naam 
Die Stanley-poel is vernoem na Henry Morton Stanley.

## Trivia 
Brazzaville en Kinshasa is blykbaar van alle hoofstede in die wêreld die wat die naaste aanmekaar lê.

## Bibliografie 
* Ensiklopedie van die Wêreld, deel 9. Stellenbosch: Albertyn, 1992. 
* Green, Lawrence G.: Old Africa Untamed. Kaapstad: Howard Timmins,1974. 
* Green, Lawrence G.: Under a sky like flame. Kaapstad: Howard Timmins, 1954.
Adjunkpremier van Namibië

Die **Adjunkpremier van Namibië** (Engels: *Deputy-Prime Minister of Namibia*) word volgens die Namibiese grondwet van 21 Maart 1990 op aanbeveling van die president aangestel om enige nodige funksies te verrig wat aan hom of haar opgedra is deur die president, die adjunkpresident of die eerste minister.

## Adjunkpremiers van Namibië sedert 1990 
; Partye

## Sien ook 
* President van Namibië
* Adjunkpresident van Namibië
* Eerste minister van Namibië

## Verwysings 
## Eksterne skakels 
*  World Statesmen – Namibia
Faith Popcorn

**Faith Popcorn** (gebore **Faith Plotkin**)  11 Februarie 1947 New York Stad,  is 'n futuris, skrywer en stigter en uitvoerende hoof van die bemarkingskonsultantfirma BrainReserve. Sy het drie topverkoper-boeke geskryf: *The Popcorn Report* (1991), *Clicking* (1996) en *EVEolution* (2000).

## Biografie 
Gebore as Faith Plotkin, het sy later wettiglik haar naam verander na "Faith Popcorn.", gevolg deur die New York-universiteit.

Nadat sy agt jaar in die advertensiebedryf gewerk het,   Dit werk saam met maatskappye om toekomstige tendense te identifiseer wat hul besigheid sal beïnvloed.  Na verneem word, het Popcorn in 1981 Coca-Cola aangeraai om gebottelde water te verkoop  en aan Kodak voorgestel dat die firma in die laat tagtigerjare eerder op digitale fotos te fokus as gedrukte fotos.

Sy het terme soos kokonvorming ("*Cocooning*" - "die impuls om binne te bly as die buitekant te taai en eng" word, soos 'n huis in 'n nes ') en "*Cashing Out*" ("die impuls om 'n mens se lewe te verander na 'n stadiger' meer lonende tempo ", soms gemanifesteer deur mense wat korporatiewe werk verlaat).  Haar onderneming het 'n "TalentBank"  Die onderneming ontleed ook koerante, tydskrifte en ander bronne en voer duisende verbruikersonderhoude om toekomstige neigings te bepaal.  Sy het ook gesê dat "tweedehandse nostalgie" 'n neiging sou word en dat vooruitgang in genetika dit moontlik sou maak vir mense om troeteldiere met hul eie DNA te ontwerp sodat hul honde en katte soos hulle lyk.  In 2014 het sy aan *The Hollywood Reporter* voorspel dat films indompellings in gebeure rondom die kyker  sou kon plaasvind, waar verbruikers hul eie avatars as karakters kan kies. Sy het ook aanhangerfilms voorspel, soortgelyk aan aanhangerfiksie.  In 2015 het sy haar voorspelling van 1991 dat 'humanoïde robotte' metgeselle en werkers sou word, herhaal en opgedateer. 

Die sakeboekboekskrywer William A. Sherden is skepties oor haar idees oor kokonvorming. Hy verskaf statistieke wat die dubbelsyferpersentasiegroei toon in aktiwiteite buite die huis in die vyf jaar na haar voorspelling.  Die Amerikaanse posdiens het VSA$ 566 000 aan Faith Popcorn betaal om 'n lewensvatbare toekoms vir die poskantoor voor te stel, 'n verbintenis wat deur die Republikeinse senator Tom Coburn van Oklahoma gekritiseer is in sy jaarlikse lys van 100 voorbeelde van "verkwistende" besteding.

## Persoonlike lewe 
Popcorn woon in Manhattan en Wainscott, Long Island. Sy is alleenlopend en het twee aangenome kinders.

## Bibliografie 
* *The Popcorn Report: Faith Popcorn on the Future of Your Company, Your World, Your Life*. New York: Doubleday, 1991.  
* met Lys Marigold. *Clicking: 16 Trends to Future Fit Your Life, Your Work, and Your Business*. New York: HarperCollins, 1996.  
**EVEolution: The Eight Truths of Marketing to Women* (co-authored with Lys Marigold),
* met  Adam Hanft. ''The Dictionary of the Future: The Words, Terms and Trends That Define the Way We'll Live, Work and Talk'',  New York: Hyperion, 2001.  

## Verwysings
9K33 Osa

duimnael|300px|9A33BM transporter-erektor-lanseerder en radar (TELAR)
Die **9K33 Osa** (Engels: **Wasp**; Navo-verslaggewing '*SA-8 *Gecko''''') is 'n hoogs mobiele taktiese grond-tot-lugmissielstelsel met 'n lae hoogte en kort afstand wat in die Sowjetunie ontwerp is. Die uitvoerweergawe se naam is **Romb**. 
Osa was die eerste mobiele lugafweermissielstelsel wat oor sy eie aansluitradars op 'n enkele voertuig beskik het. 

Alle weergawes van die 9K33 beskik oor die alles-in-een **9A33** vervoerder-erektor-lanseerder en radar (TELAR) -voertuie wat kan opspoor, gelei en op vliegtuie vuur, onafhanklik of met die hulp van regimenttoesighouerradar. Die seswiel-transportvoertuie BAZ-5937 is volledig amfibies en lugvervoerbaar. Sy ontplooibaarheid per pad is ongeveer 500&nbsp;km. 

Die 1S51M3-2 radarstelsel op die 9K33 Osa TELAR is bekend onder die NAVO-kodenaam *Land Roll*. Dit is afgelei van die vlootradarstelsel 'Pop Group', maar is kleiner, aangesien dit nie 'n uitgebreide stabiliseringstelsel benodig nie. 'n Verbeterde stelsel, die Osa-AKM, is in 1980 vir die eerste keer in Duitsland gesien. Dit het verbeterings aan die lanseerderkonfigurasie gevoeg, met ses missiele in geribde houers. Daar word berig dat die stelsel van die frekwensie-ratse monopulstipe is. Dit bestaan uit 'n elliptiese roterende speurantenne wat bo-op die stelsel gemonteer is, werk in H-band (6 tot 8 GHz) en het 'n 30 km-verkrygingsbereik teen die meeste teikens. Die groot gepulse J-band (14.5 GHz) -verbindingsantenne is onder dit in die middel van die opstelling gemonteer en het 'n maksimum opspoorbereik van ongeveer 20 km. 

links|duimnael|280px|Die Poolse OSA-AKM
Aan weerskante van die opsporingsradarantenne is 'n klein J-band-paraboliese skottelantenne gemonteer om die gelanseerde missiel op te spoor. Hieronder is 'n klein sirkelvormige antenna wat 'n I-band opknopstraal uitstraal om die missiel te versamel kort na die lansering. Die laaste antennas in die opstelling is twee klein wit reghoekiges, een elk weerskante van die skikking langs die I-band. Dit word gebruik vir die opskakeling van die missiel na die opdrag. Hierdie tweeling antennestelsel laat die 'Land Roll'-radar toe om tot twee missiele gelyktydig teen 'n enkele teiken te beheer. Verder kan die twee missiele op verskillende frekwensies gelei word om ECM verder te bemoeilik. Daar is ook 'n buisvormige toestel wat aan en bokant die opspoorradar aangebring is; dit is 'n elektro-optiese opspoorder 9Sh33. Dit kan gebruik word om die teiken op te spoor wanneer die hoofopsporingsradar deur ECM versteur word. 

'n 9K33-battery bestaan uit vier 9A33B TELAR-voertuie en twee 9T217-herlaaiervoertuie op die BAZ-5939-onderstel met herlaai-missiele en 'n hyskraan. 'n Herlaaityd van vyf minute is per TELAR gerapporteer. 
220px|duimnael|regs|Osa-AKM 9M33M3-missiel
Bykomend tot die TELARs, het elke regiment ook 'n enkele radarkollimasievoertuig 9V914 (aanvanklik op die BAZ-5938 onderstel maar meer dikwels op die ZIL-131 vragmotor). Hierdie voertuig help met die belyning van die radarstelsels van die TELAR en verseker akkurate teikenopsporing en aansluiting.

## Verwysings
Ernst Waldemar Bauer

duimnael|Professor Ernst W. Bauer (2001)
duimnael|Ernst W. Bauer met sy Japannese kamera
**Ernst Waldemar Bauer** (MdL - Lid van die deelstaatparlement van Baden-Württemberg) Tübingen, 28 Februarie 1926 − Ostfildern, 4 Junie 2015 in Ostfildern was 'n Duitse televisie- en radiojoernalis, bioloog, skrywer, dokumentêrfilmvervaardiger en politikus van die liberale party *Freie Demokratische Partei (FDP)*.

## Verwysings 
## Eksterne skakels
Arco (lamp)

duimnael|Arco-vloerlamp deur Pier Giacomo Castiglioni en Achille Castiglioni, 1962
duimnael| Arco-lamp van naderby
Die **Arco-lamp** is 'n moderne, oorhoofse vloerlamp wat in 1962 deur die broers Pier Giacomo en Achille Castiglioni, vir Flos, ontwerp is.  Die voetstuk van die lamp bestaan uit 'n regop stuk Carrara-marmer. 'n Grasieus-gekurfde arm van vlekvrye staal strek van die marmer-voetstuk tot by 'n balvormige aluminium lampkap. Die lamp is 241,5 cm hoog.

Die lamp was sedert die oorspronklike vrystelling daarvan in 1962 nog altyd in produksie. 

## Geskiedenis 
### Saak oor intellektuele eiendom 
In November 2006 het Flos aanklagte teen Semeraro Casa amp; Famiglia SpA gebring en beweer dat die maatskappy die wet op kopiereg oortree het deur die verkoop van 'n soortgelyke lamp met die naam Fluida. Advokaat-generaal Yves Bot was van mening dat hoewel die Fluida-lamp in nabootsing van die oorspronklike Arco-ontwerp geskep is, die produksie van die lamp wettig was, aangesien die oorspronklike ontwerp sedertdien in die openbare domein gesien en beskikbaar was. 

Na aanleiding van wetgewing, rakende die beskerming van ontwerpe, wat in 2001 geïmplimenteer is, het Bot Semeraro egter beveel om die produksie van die Fluida-lamp te staak. 

## Verwysings 
## Eksterne skakels
Heinrich Vogelsang

**Heinrich Vogelsang** (gebore op 17 Maart 1862 in Bremen, † 25 Mei 1914) was 'n Duitse handelaar en leier van die eerste Lüderitz-ekspedisie na Angra Pequena (Lüderitzbaai, Duits-Suidwes-Afrika, hedendaagse Namibië).

## Bronne 
* Conrad Weidmann: *Deutsche Männer in Afrika – Lexicon der hervorragendsten deutschen Afrika-Forscher, Missionare etc.* Bernhard Nöhring, Lübeck 1894, S.&nbsp;177.
* Mary Gunn, L. E. W. Codd : *Botanical Exploration Southern Africa* bladsy 363, 

## Verwysings 
## Eksterne skakels 
*  Heinrich Vogelsang – Landerwerb mit Meilenschwindel
Konveksiestoomkoker

duimnael|'n Gekombineerde konveksiestoomkoker met ses rakke
[duimnael|'n Kombinasie-bakoond met konveksie en stoom vir privaat huishoudings, vervaardig deur die [Switserland|Switserse onderneming V-Zug. Die waterhouer vir stoombak of stoomgaar is regs te sien. Die regenerasie van disse met stoom (vogtige hitte) teen 80 tot 100&nbsp;°C lewer gewoonlik beter resultate as die herverhitting in 'n mikrogolfoond. Brood, wat in stoom gebak word, kry 'n perfekte kors sonder om tydens die bakproses  uit te droog]]
'n **Konveksiestoomkoker** is 'n gaarmaaktoestel wat in twee variante aangebied word - vir professionele gebruik in restaurante en soortgelyke instellings en, as kleiner variant, vir privaat huishoudings. Gekombineerde stoomkokers met konveksieoond is geskik vir die gaarmaak van kos in droë hitte (soos in konveksie-oonde) sowel as vogtige hitte (soos in gewone stoomkokers). Spesiale gaarprogramme kan outomaties afwisselend gebruik maak van albei metodes; ook kan temperatuur en vogtigheid (in persent) vir elke gereg aangepas word. Terwyl groentes en aartappels vinnig gestoom kan word (en beter smaak omdat hulle nie regstreeks in aanraking kom met water nie sodat minder vitamiene en voedselstowwe verlore gaan, geen vet of sout benodig word nie, terwyl vorm en kleur onveranderd bly), is kombinasietoestelle ook in staat om vleis te braai en enige soort kos te bak.

## Tegniese variante 
Ten opsigte van die tegnologie wat gebruik word om stoom te genereer is daar twee verskillende variante van konveksiestoomkokers:
* Kokers waarin oondruimte en stoomopwekker van mekaar geskei is - hier word stoom van die opwekker na die oondruimte gevoer. 
* Kokers met 'n inspuitstelsel - water word in die oondruimte gespuit waar dit verdamp.

## Eksterne skakels 
;Wiki-webtuistes
----

;Tegnologie
----
*  *Stoomopwekking buite die oondruimte - ZUG Electronic Steam System*
Puʻuhonua o Hōnaunau Nasionale Historiese Park

**Puuhonua o Hōnaunau Nasionale Historiese Park** is 'n Nasionale Historiese Park van die Verenigde State van Amerika geleë aan die weskus van die eiland van Hawaii. Die historiese park bewaar die plek waar, tot en met die begin van die 19de eeu, Hawaiiane wat die kapu (een van die oudste wette) oortree het, 'n sekere dood kon vryspring deur hiernatoe te vlug. Die oortreder sal deur 'n priester vrygestel word om te mag vertrek. Verslane krygers, asook nie-vegters kon hier toevlug vind tydens tye van gevegte. Grond net buite die Groot Muur wat die puuhonua omsluit, was die tuiste van verskeie generasies van kragtige hoofmanne. 

## Parknaam en terreine 
Die perseel van 420 akker (1,7&nbsp;km2) is oorspronklik in 1955 as **City of Refuge National Historical Park** gestig en is op 10 November 1978 herdoop. In 2000 is die naam verander deur die *Hawaiian National Park Language Correction Act of 2000* met inagneming van die Hawaiiese spelling. Dit sluit in die puuhonua en 'n kompleks van argeologiese terreine, insluitende: tempelplatforms, koninklike visdamme, sleespore, en 'n paar kusdorpies. Die Hale o Keawe-tempel en verskeie grasdakstrukture is gerekonstrueer. 

## Hale o Keawe heiau 
Die park bevat 'n heropbouing van die Hale o Keawe heiau, wat oorspronklik deur 'n Kona-hoof met die naam Kanuha gebou is ter ere van sy vader, koning Keawe'īkekahialiʻiokamoku. Na die dood van Keaweʻīkekahialiʻiokamoku, is sy beendere in die heiau begrawe. Die adel ''(ali'i)'' van Kona is steeds begrawe tot die afskaffing van die kapu-stelsel. Die laaste persoon wat hier begrawe is, was 'n seun van Kamehameha I in 1818. 

Daar is geglo dat die mana in die bene van die kapteins ekstra beskerming op die plek van die toevlug ontvang het. Dit het etlike jare oorleef nadat ander tempels vernietig is. Dit is in 1825 deur Lord George Byron (neef van die vooraanstaande Engelse digter) geplunder.  In 1829 het hoofstamkaptein Kapi 'olani die oorblywende bene verwyder en hulle laat weggesteek in die *Pali Kapu O Keōua* kranse bo die nabygeleë Kealakekua Bay. Sy het toe beveel dat hierdie laaste tempel vernietig moes word. Die bene is later in 1858 na die Royal Mausoleum van Hawaii verskuif. 

Lêer:PuuhonuaEntrance.jpg|Die ingang na die park. 
Lêer:Hawaiian Hale at Puʻuhonua o Hōnaunau National Historical Park.jpg|Hawaiise *hale* (huis) by die Pu'uhonua o Honaunau Nasionale Historiese Park. 
Lêer:The Protectors.jpg|Beskermer *kii* (standbeelde) op die plek van toevlug. 

## Verwysings 
## Eksterne skakels 
* Pu`uhonua o Honaunau Nasionale Historiese Park - die amptelike webwerf van die Nasionale Parkdiens
* Foto-opstel oor koshuise van Hawaiian Kings 
* Go Hawaii-artikel oor die park met foto's (in argiewe) 
* Foto's van die weerkaatsingspoele in Pu`uhonua o Honaunau Nasionale Historiese Park
Sjibbolet

Die woord **Sjibbolet** word vandag gebruik as enige gewoonte of tradisie, gewoonlik 'n keuse van frasering of selfs 'n enkele woord, wat een groep mense van 'n ander onderskei. Sibboleths is deur die geskiedenis heen in baie samelewings gebruik as wagwoorde, eenvoudige maniere om self te identifiseer, om lojaliteit en affiniteit te kenne te gee, om tradisionele segregasie te handhaaf, of om werklike of waargenome bedreigings te beskerm.

## Oorsprong
In Rigters 12 word die woord Sjibbolet as 'n kodewoord gebruik:

(5)Die manne van Gilead het die Jordaandriwwe na Efraim toe beset, en wanneer 'n Efraimitiese vlugteling sê: “Ek wil deurgaan,” sê hulle vir hom: “Jy is 'n Efraimiet.” As hy sê: “Nee, ek is nie,” (6)sê hulle vir hom: “Sê 'n bietjie: Sjibbolet,” maar dan sê hy: “Sibbolet,” want hy kan dit nie reg uitspreek nie. Dan gryp hulle hom en maak hom daar by die Jordaandrif dood. In daardie tyd het daar twee en veertig duisend man van Efraim gesneuwel.

Indien 'n persoon "Sjibbolet" kon sê wat hy vriend. As hy egter "Sibbolet" gesê het, was hy vyand.
Efebiese eed

Die **Efebiese eed**, dikwels ook bekend as die **Atheense eed**, is ‘n eed wat deur jong mans van Athene afgelê is wanneer hulle aangesluit het by die militêre akademie van hierdie stad, bekend as die Efebiese Kollege. Alle jong mans moes aan hierdie kollege studeer en slaag om as burgers van Athene erken te word. Die applikant sou in volle wapenrusting geklee gewees het, skild en spies in sy linkerhand, sy regterhand opgelig om aan die regterhand van die moderator te raak. Die eed is deur Lycurgus in sy werk *Against Leocrates* (4de eeu v.C.) aangehaal, hoewel dit beslis argaïes is (5de eeu v.C.). Die *Efebate*, 'n organisasie wat die jong mans van Athene hoofsaaklik in militêre aangeleenthede opgelei het, het sedert die 5de eeu bestaan, maar is deur Lycurgus herorganiseer. Die eed is afgelê in die tempel van Aglaurus, dogter van Cecrops, waarskynlik op die ouderdom van agtien, na afloop van 'n eksamen.  

## Die eed 
Die efebiese eed word bewaar op 'n inskripsie van Acharnae wat in die middel van die vierde eeu v.C. geskryf is. Ander weergawes van die eed word in die werke van Stobaeus en Pollux bewaar. 

### Griekse teks 
Dit is die eed, soos deur Stobaeus bewaar. 

"Οὐ καταισχυνῶ τὰ ὅπλα τὰ ἱερὰ, οὐδ 'ἐγκαταλείψω τὸν παραστάτην ὅτῳ ἂν αὰσς ςόὲόωςς καὶ τὴν πατρίδα οὐκ ἐλάσσω παραδώσω, πλείω δὲ καὶ ἀρείω ὅσης ἂν παραδέξωμαι. **καὶ εὐηκοήσω τῶν ἀεὶ κραινόντων ἐμφρόνως καὶ τοῖς** θεσμοῖς τοῖς ἰδρυμένοις πείσομαι καὶ οὕστινας ἂν ἄλλους τὸ πλῆθος ἰδρύσηται ὁμοφρόνως · καὶ ἂν τις ἀναιρῇ τοὺς θεσμοὺς ἢ μὴ πείθηται οὐκ ἐπιτρέψω , ἀμυνῶ δὲ καὶ μόνος καὶ μετὰ πολλῶν. καὶ ἱερὰ τὰ πάτρια τιμήσω. ἵστορες τούτων Ἄγλαυρος, Ἐνυάλιος, Ἄρης, Ζεύς, Θαλλώ, Αὐξώ, Ἡγεμόνη. 

### Afrikaanse vertaling 
Die eed is in 2020 deur professor Jorrie Jordaan vertaal:

Ek sal die wapens wat ek aan my taak toewy, nie oneer aandoen nie, en ek sal my medestryders met wie ek skouer aan skouer veg, nie verlaat nie. Ons heiligdomme en sedes sal ek verdedig, op my eie of saam met my medestryders. Ek sal toesien dat ons vaderland vir die nageslag behoue bly, nie in kleiner vorm as wat ek dit ontvang het nie maar nog groter en beter. Ek sal die heersende bewindhebbers met bereidwilligheid gehoorsaam, en aan die neergelegde grondwet sal ek my onderwerp, en ook aan alle ander wette wat deur die landsburgers neergelê word. En as iemand die grondwet sou wou ophef of ongehoorsaam of omverwerp, sal ek dit afweer, op my eie of saam met my medestryders. Die godsdiens van my voorouers sal ek eerbiedig.

## Verwysings
1984 Suid-Afrikaanse Grand Prix

duimnael|260px|Kyalami sedert 1968
Die **1984 Formule Een Suid-Afrikaanse Grand Prix** was 'n Formule Eenwedren wat op 7 April 1984 te Kyalami gehou is. Dit was die tweede ren van 16 in die 1984 Formule Een Wêreldkampioenskap. Die wedren van 72 rondtes is deur Niki Lauda gewen, wat 'n McLaren-TAG bestuur het. Sy spanmaat Alain Prost was tweede en Derek Warwick derde in 'n Renault.

## Uitslag
## Statistiek
1983 Suid-Afrikaanse Grand Prix

Die **1983 Suid-Afrikaanse Grand Prix** was 'n Formule Eenwedren wat op Saterdag 15 Oktober 1983 op die Kyalami-renbaan gehou is. Dit was die 15de en laaste ren in die 1983 Formule Een Wêreldkampioenskap. Die wedren van 72 rondtes is deur die Italianer Riccardo Patrese gewen, wat 'n Brabham-BMW bestuur het.

## Uitslag
1982 Suid-Afrikaanse Grand Prix

[duimnael|300px|[Carlos Reutemann|Reutemann en Prost op die podium.]]

Die **1982 Suid-Afrikaanse Grand Prix** was 'n Formule Eenwedren wat op 23 Januarie 1982 te Kyalami gehou is. Dit was die eerste ren van 16 in die 1982 Formule Een Wêreldkampioenskap. Die wedren van 72 rondtes is deur Alain Prost in 'n Renault gewen.

## Uitslag
Patrice Talon

duimnael
**Patrice Guillaume Athanase Talon** (gebore op 1 Mei 1958) is 'n Benynse sakeman en politikus wat sedert 6 April 2016 president van Benin is. 

In September 2021 ontmoet Patrice Talon en Thomas Boni Yayi, politieke bondgenote wat intieme vyande geword het, in die Marina Palace in Cotonou. Tydens hierdie tête-à-tête het Thomas Boni Yayi 'n reeks voorstelle en versoeke aan Patrice Talon voorgelê, wat veral betrekking het op die vrylating van 'politieke aangehoudenes'.

## Eksterne skakels
Pierre Fourie (bokser)

**Pierre Jacy Fourie** (26 Junie 1943 - 21 Junie 1980)  was 'n Suid-Afrikaanse bokser. Hy was 'n onoorwonne middel- en ligswaargewig Suid-Afrikaanse kampioen en het beide titels terselfdertyd gehou. Hy het uit boks getree in 1977. Hy sterf op 21 Junie 1980, 'n paar dae voor sy 37ste verjaarsdag in 'n motorongeluk by die Cecil Paynepark in Roodepoort. Hy is die eerste wit bokser uit Suid-Afrika tydens die apartheid era wat teen 'n nie-blanke opponent, die Amerikaner Bob Foster, geboks het op 21 Augustus 1973 in Suid-Afrika.

## Loopbaan 
Fourie was afgerig deur Allan Toweel nadat hy professioneel begin boks het op 2 Mei 1966. Hy wen sy eerste geveg met 'n uitklophou in die eerste ronde. Die vennootskap tussen Fourie en Toweel, een van die mees suksesvolste in die geskiedenis van Suid-Afrikaanse boks, het vir elf jaar gestrek tot en met Fourie se uitrede uit boks. In sy loopbaan van 60 professionele gevegte het Fourie hom onderskei as 'n harde, skoon en wetenskaplike bokser eerder as 'n ruwe vegter.

Hy klop Johnny Wood twee keer en Willie Ludick om sy Suid-Afrikaanse middelgewig titels te hou en was onoorwonne. Daarna boks hy ook as 'n ligswaargewig. Hy verdedig sy ligswaartitel tweekeer teen Sarel Aucamp suksesvol en was ook hier onoorwonne. Hy veg twee keer teen Bob Foster vir die *World Boxing Council* en *World Boxing Association* titels en verloor elke keer met punte. Hy het ook twee keer teen Victor Galíndez geveg vir die *World Boxing Association*-titel wat hy ook op punte verloor. Die laaste beslissing was omstrede omrede baie mense geglo dat Fourie gewen het. Ironies het Galindez ook in 'n motorongeluk gesterf, vier maande na Fourie. 

Hy het 52 oorwinnings behaal en was met punte geklop deur Foster op 21 Augustus 1973 in Albuquerque, VSA, op 1 Desember 1973 in die Randse Stadium en deur Galindez op 5 April 1975 in die Standard Bank Arena in Johannesburg en op 13 September 1975 in die Randse Stadium.

Die tweede geveg tussen Fourie en Foster was die eerste geveg in Suid-Afrika tussen 'n swart en 'n wit bokser en was 'n deurbraak om diskriminasie in professionele boks asook ander sport te verwyder. Daar was 37,4704 toeskouers by die geveg, die hek inkomste was ongeveer R 500,000 en die wengeld vir Foster was 'n gewaarborgde $ 200,000. Beide die bedrae was wêreldrekords vir hulle tyd vir die ligswaar divisie.

Fourie veg sy laaste geveg in Maart 1977 teen Gerrie Coetzee vir die Suid-Afrikaanse swaargewig titel, wat hy verloor.

## Verwysings
Oliver Spasovski

duimnael
**Oliver Spasovski** (Masedonies: Оливер Спасовски; gebore op 21 Oktober 1976) is 'n Macedoniese politikus wat sedert 3 Januarie 2020 die huidige premier van Noord-Masedonië is.
## Eksterne skakels
Kyriakos Mitsotakis

duimnael
**Kyriakos Mitsotakis** (Grieks: Κυριάκος Μητσοτάκης; gebore op 4 Maart 1968) is 'n Griekse politikus wat sedert 8 Julie 2019 as premier van Griekeland dien.
## Eksterne skakels
Meles Zenawi

**Meles Zenawi Asres** (Ge'ez: መለስ ዜናዊ ኣስረስ, *mäläs zenawi asräs*; , geboortenaam: Legesse Zenawi Asres; 9 Mei 1955 – 20 Augustus 2012) was 'n Ethiopiese politikus wat van 1995 tot sy dood in 2012 die leier van Ethiopië was.

Nadat hy die Ethiopiese Volksrewolusionêre Demokratiese Front in die Ethiopiese Burgeroorlog tot 'n oorwinning gelei het, het hy gedien as president van die oorgangsregering van Ethiopië van 1991 tot 1995, daarna as die 7de premier van Ethiopië van 1995 tot met sy dood in 2012. Vanaf 1989 was hy die voorsitter van die Volksbevrydingsfront van Tigray (TPLF) en die hoof van die EPRDF sedert sy stigting in 1991.

In 1975 het hy Haile Selassie I-universiteit verlaat om by die TPLF aan te sluit en teen die Derg (die Mengistu Haile Mariam-geleide militêre diktatuur in Ethiopië) te veg. Ná die omverwerping van die militêre regering van die Derg het hy president van die oorgangsregering en later premier geword. Gedurende sy ampstermyn het Ethiopië een van die vinnigste groeiende ekonomieë in Afrika geword.

## Verwysings 
## Eksterne skakels
Houari Boumediène

duimnael
**Houari Boumédiène** (Arabies: هواري بومدين‎ ; ALA-LC: *Hawwārī Būmadyan*; 23 Augustus 1932 - 27 Desember 1978), dien vanaf 19 Junie 1965 tot 12 Desember 1976 as voorsitter van die Revolusionêre Raad van Algerië en daarna as die tweede President van Algerië tot sy dood op 27 Desember 1978.

## Eksterne skakels